钦定古今图书集成/明伦汇编/氏族典/第252卷 > 张克俭
## 钦定古今图书集成/明伦汇编/氏族典/第252卷 > 张克俭

按《明外史张克俭传》：“克俭，字禹型，屯留人。崇祯四年
进士。授辉县知县，迁兵部主事。十二年擢湖广佥事，
监郧、襄诸军。明年录破贼功，加右参议。十四年擢右
佥都御史，巡抚河南，未闻命，张献忠令人假督府军
符，诳入襄阳城。克俭不能辨，贼遂入。夜分，贼从中起，
焚襄王府。克俭仓皇奔救，为贼所执，大骂死。游击黎”
民安亦死焉。